
Pomocný prípravok v ochrane rastlín pre profesionálnych používateľov
PREFIN®
 

Neiónové zmáčadlo vo forme kvapalného koncentrátu pre riedenie vodou (SL), určené pre profesionálnych používateľov v kombinácii s preemergentnými a skoro postemergentnými herbicídmi.

AKTÍVNA ZLOŽKA: 

	Polyether-polydimethylsiloxan-copolymer
	47,5 % hm 
(427 g/kg)



Látky nebezpečné pre zdravie, ktoré prispievajú ku klasifikácii prípravku: 
polyether-polydimethylsiloxan-copolymer, CAS No.: 67674-67-3

OZNAČENIE: 

	[image: ]

	GHS07



	Pozor 



	H319
	Spôsobuje vážne podráždenie očí.

	H332
	Škodlivý pri vdýchnutí.

	H412
	Škodlivý pre vodné organizmy, s dlhodobými účinkami.

	P102
	Uchovávajte mimo dosahu detí.

	P261
	Zabráňte vdychovaniu prachu/dymu/plynu/hmly/pár/aerosólov.

	P264
	Po manipulácii starostlivo umyte ruky a tvár vlažnou vodou a mydlom.

	P280
	Noste ochranné rukavice/ochranný odev/ochranné okuliare/ochranu tváre.

	P304+P340
	PO VDÝCHNUTÍ: Presuňte osobu na čerstvý vzduch a umožnite jej pohodlne dýchať.

	P305+P351+P338
	Po ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P312
	Pri zdravotných problémoch, volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P337+P313
	Ak podráždenie očí pretrváva: vyhľadajte lekársku pomoc/starostlivosť.

	P501
	Zneškodnite obsah/nádobu v súlade s právnymi predpismi. 

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	SP1
	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).




Pred použitím prípravku si dôkladne prečítajte návod na použitie!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
V kombinácii s prípravkom na ochranu rastlín sa uplatňuje prísnejšia klasifikácia!

	Výrobca:
	FINSTAR s.r.o., Zápy 272, 250 61 Zápy, Česká republika

	

	Držiteľ autorizácie:
	FINSTAR s.r.o., Zápy 272, 250 61 Zápy, Česká republika

	

	Číslo povolenia ÚKSÚP:
	16-20-1707

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie:
	1 l HDPE fľaša
5 l HDPE kanister 


 ®  je ochranná známky firmy Finstar

PÔSOBENIE PRÍPRAVKU
PREFIN® zlepšuje pokryvnosť a priľnavosť aplikačnej kvapaliny čím i sa zvyšuje aj ich odolnosť proti dažďu. Možno ho použiť pri aplikáciách na list v kombinácii s autorizovanými preemergentnými a skoro postemergentnými herbicídmi, kedy pri aplikácii na pôdu umožňuje vytvorenie postrekového filmu aj v takých situáciách, kedy príprava pôdy nebola ideálna a pozemok je hrudovitý.

NÁVOD NA POUŽITIE
	Plodina
	Účel použitia
	Dávka / ha
	Ochranná doba
	Poznámka

	všetky plodiny
	zlepšenie vlastností aplikačnej kvapaliny
	150 ml

	AT
	TM s preemergentne používanými herbicídmi

	všetky plodiny
	zlepšenie vlastností aplikačnej kvapaliny
	80 - 100 ml

	AT
	TM so skoro postemergentne používanými herbicídmi


AT – ochranná doba je daná odstupom medzi termínom aplikácie a zberom
Ochranná doba sa riadi prípravkom na ochranu rastlín, s ktorým je pomocný prípravok v ochrane rastlín miešaný.

POKYNY PRE APLIKÁCIU
Maximálny počet aplikácii za rok: 1x
PREFIN® aplikujte v kombinácii so všetkými typmi autorizovaných preemergentných a skoro postemergentných herbicídov v termínoch od zasiatia až do obdobia krátko po vzídení. PREFIN® je možné využiť v situáciách, keď je potrebné aplikovaný herbicíd krátko po aplikácii zapracovať do pôdy. Podmienky použitia a ochranné doby sa riadia podľa prípravku na ochranu rastlín, s ktorými je PREFIN®  kombinovaný.

VPLYV NA UŽITOČNÉ A INÉ NECIEĽOVÉ ORGANIZMY
Neboli zistené žiadne negatívne vplyvy prípravku na užitočné a necieľové organizmy.

PRÍPRAVA  POSTREKOVEJ  KVAPALINY A ZNEŠKODNENIE OBALOV
Pri použití prípravku PREFIN® naplňte nádrž postrekovača do ¾ vodou a za stáleho miešania pridajte odmerané množstvo herbicídu. Po dôkladnom premiešaní pridajte odmerané množstvo prípravku PREFIN® a za stáleho miešania doplňte nádrž postrekovača na požadovaný objem.
Prázdny obal z tohto prípravku vypláchnite vodou, a to buď ručne (3-krát po sebe) alebo v primiešavacom zariadení, ktoré je súčasťou postrekovača.. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.  Zákaz opätovného použitia obalu alebo jeho použitia na iné účely!

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie (etiketu prípravku). Pri práci s prípravkom používajte ochranný pracovný ochranný odev, gumové rukavice a gumovú obuv. Pri príprave postreku používajte  aj ochrannú zásteru z pogumovaného textilu. Počas práce a po nej až do vyzlečenia ochranného odevu a dôkladného umytia tváre a rúk teplou vodou a mydlom nejedzte, nepite a nefajčite! Pri manipulácií zabráňte postriekaniu pokožky a vniknutiu prípravku do očí!
Postrekujte len za bezvetria, alebo pri miernom vánku a v tom prípade v smere po vetre od pracujúcich.
Pokiaľ nie je používaný ochranný odev pre jedno použitie, potom ochranný odev a ostatné ochranné pracovné pomôcky pred ďalším použitím vyperte resp. očistite. Nepoužívajte kontaktné šošovky pri príprave aplikačnej kvapaliny ani pri striekaní.

Prípravok nie je horľavinou. Ak sa dostane do centra požiaru, požiar haste najlepšie hasiacou penou, hasiacim práškom, pieskom, alebo zeminou. Vodou haste len formou vytvárania jemnej hmly, alebo kropením a to len v tých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje spodných ani povrchových vôd.
Dôležité upozornenie
Pri protipožiarnom zásahu použite izolačné dýchacie prístroje, lebo pri horení môže dochádzať ku vzniku toxických splodín. 

PRVÁ  POMOC
Všeobecné pokyny:	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.  
Po nadýchaní:	Prerušte prácu. Opustite priestor, kde bola vykonávaná aplikácia. 
Po zasiahnutí pokožky:	Odstráňte zasiahnutý odev. Zasiahnuté časti pokožky umyte veľkým množstvom vlažnej vody a mydlom. Pokožku potom dobre opláchnite. Pri väčšej kontaminácii sa osprchujte. 
Po zasiahnutí očí:	Vypláchnite oči po dobu aspoň 10-tich minúť veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. 
Po náhodnom požití:	Vypláchnite ústa vodou, prípadne dajte postihnutému vypiť  asi pohár (250 ml) vody. Nevyvolávajte zvracanie. 

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci ( príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel.: +421 (0)2 5477 4166. 

ČISTENIE APLIKAČNÉHO ZARIADENIA
Spôsob čistenia aplikačného zariadenia sa riadi podľa prípravku na ochranu rastlín, ku ktorému je PREFIN® pridávaný.

SKLADOVANIE
Prípravok skladujte v uzavretých, originálnych obaloch, v uzamknutých, suchých, čistých a dobre vetrateľných skladoch, pri teplotách +5 °C až +30 C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Pri dodržaní podmienok skladovania je doba skladovateľnosti v neporušených originálnych obaloch 2 roky od dátumu výroby.

ZNEŠKODNENIE OBALOV A ZVYŠKOV
Vyprázdnený obal vymyte vodou a likvidujte ako ostatný odpad.

Nepoužitý prípravok v pôvodnom obale a prázdne obaly z prípravku odovzdajte v mieste zberu domového odpadu špeciálne vytvoreného pre tento účel (v rámci triedenia odpadov) príslušnou samosprávou (informujte sa u orgánu miestnej správy)! Obaly od prípravku sa nesmú znovu používať na akékoľvek iné účely!

